Astioĥo

Astioĥo, Astioĥio aŭ Astioko (el la greka Ἀστυόχη, «urboposedanto»Robert Graves. The Greek Myths.) estis princino de Trojo, filino de Reĝo Laomedono kaj de la nimfo Strimo, Plakio aŭ LeŭkipoPseŭdo-Apolodoro. Mitologia biblioteko, 3.12.3.. Ŝia nomo memorigas tiun, de la troja nimfo kies edziniĝo al Eriĥtonio pravigis la regadon de la dardana dinastio sur Troado.

Ŝi edziniĝis al la heraklido Telefo kaj havis kun li filojn nomiĝintajn Eŭripilo, Tarkono kaj Tirseno. Tamen, alternativa versio konsideras ŝin filino de Priamo kaj edzino, anstataŭ patrino, de Eŭripilo. La reĝo de Trojo subaĉetis ŝin per ora vinberujoEŭstatio. Pri Homero, paĝ. 1697., por ke ŝi konvinku Eŭripilon partopreni la Trojan militon kun armeo de misianoj kaj ceteanojDiktiso el Kreto, Kroniko de la Troja milito, 2.5.. Tion ŝi bedaŭros, ĉar la junulo trovis morton dumbataleKinto el Smirno. Malvenko de Trojo, 6.135 kaj sekv., fare de Neoptolemo, la filo de Aĥilo.

Post la malvenko de Trojo, oni sklavigis ŝinJohano Tzetzes. Pri Likofrono, 921., kune kun ŝiaj fratinoj Etilo kaj MedesikastoIli aperas en la Epitomo de Pseŭdo-Apolodoro, tamen la Mitologia biblioteko ne mencias ilin.. En klopodo forfuĝi el sklava vivo en Grekio, ili profitis ke la ŝipoj per kiuj ili veladis haltis en Italio, proksime al rivero NavetoStrabo. Geographica, 6.1.12. Tiu verkisto nomas la riveron Neeto, kies etimologio eble devenas el néas aíthein, «bruligi la ŝiparon»., kaj bruligis ilin, devigante la aĥajojn setleĝi en tiu ĉi loko. Pro tio, Astioĥo kaj siaj fratinoj ricevis la grupan nomon NaŭprestidojPseŭdo-Apolodoro. Epitomo, 6.15.c..

Plia informo pri Astioĥo kiel filino de Priamo en la artikolo Laodico.

 Aliaj roluloj same nomiĝintaj 
Krom ties, de la antaŭe priskribita, Astioĥo (Ἀστυόχη) estis ankaŭ la nomo de la jenaj rolulinoj de la helena mitologio:

 Filino de la riverdio SimoizoJonaho Tzetzes. Pri Likofrono, 29.. Ŝi estis najado de akvofonto proksima al Trojo kaj edziniĝis al Eriĥtonio, kiu pravigis sian regadon sur Dardanio per tiu rita geedziĝo kun la filino de la loka rivero. La filo de ambaŭ, Troso, iĝis reĝo de Iliono, la urbo kiun li mem nomigis TrojoPseŭdo-Apolodoro. Mitologia biblioteko, 3.12.2..

eta|250px|Idaro de Niobo, pentraĵo de Jacques-Louis David (1772). Astioĥo kaj siaj gefratoj, krom Klorizo, estis murditaj fare de Apolono kaj Artemiso en venĝo pro la orgojlo de ilia patrino..
 Unu el la niobidoj, la idaro de Reĝo Amfiono de Tebo kaj de Niobo, filino de Tantalo. Pro tio, ke ŝia patrino orgojle primokadis Leton, ĉar ŝi nur naskis du gefilojn dum Niobo havis multnombran idaron, Artemiso mortigis per siaj sagoj Astioĥon kaj siajn fratinojn, dum Apolono agis same kun la fratojPseŭdo-Apolodoro. Mitologia biblioteko, 3.5.6.. Ŝi estis la patrino de KrisipoSkolio pri Olimpiaj odoj de Pindaro, 1.144., kun Pelopso, ŝia frato, amiko aŭ amanto laŭ la diversaj versiojFrançois Noël. Dictionnaire Universel de la Fable et de la Mythologie..
 Filino de Atreo kaj EropoPaŭzanio. Priskribo de Grekio, 2.29.4., do fratino de Agamemno kaj MenelaoPseŭdo-Apolodoro. Mitologia biblioteko, 3.2.1.. Kelkaj versioj konsideras ŝin, tamen, filino de Plisteno, kun Eropo. Ŝi edziniĝis al Strofio, reĝo de Focido, kun kiu ŝi estis patrino de Pilado, la elkora amiko de OrestoPseŭdo-Apolodoro. Epitomo, 3.12.. Tamen, pliaj versioj nomas ŝin AnaksibioHeziodo. Virinkatalogo, 69 (angle). aŭ KidragoroSkolio pri Oresto, de Eŭripido, 33., kaj aliaj mencias ŝin kiel edzino de Nestoro, reĝo de PilosoHigeno. Fabulae, 157 kaj 119 (angle).. Astioĥo aperas en la mitaro ĉefe ĉar ŝi sukcesis savi Oreston el murdo fare de Egisto, ĉar Elektro konfidis lin al ŝi kiam Oresto ankoraŭ estis bebo.
 Filino de Filaso, reĝo de Efiro, en Tesprotio. Kiam Heraklo konkeris tiun ĉi urbon, li seksperfortis ŝin, el kio naskiĝis filo nomiĝinta TlepolemoHomero. Iliado, 2.653 kaj sekv.. Li estis unu el la svatigantoj de Heleno kaj partoprenis la Trojan militon ĉe la aĥaja flankoPseŭdo-Apolodoro. Mitologia biblioteko, 2.7.6. kaj Epitomo, 3.13.Higeno. Fabulae, 162.. Tamen, kelkaj versioj asertas ke la patrino de Tlepolemo estis AstidamioSkolio pri Olimpiaj odoj de Pindaro, 7.42..
 Filino de Aktoro kaj patrino de Askalafo kaj Jalmeno, el ŝia rilato al AresoHomero. Iliado, 2.511 kaj sekv.. Ŝiaj filoj aliĝis la ekspedicion de la argonaŭtojPaŭzanio. Priskribo de Grekio, 9.37.7., estis du el la svatiĝantoj pri Heleno kaj partoprenis la Trojan militon ĉe la aĥaja flankoHomero. Iliado, 512..
 Edzino de Filako, kaj patrino kun li de Protesilao kaj PodarkoEŭstacio el Tesaloniko. Pri Iliado, 323.41.. Tamen, la du fratoj ankaŭ estas menciitaj kiel nepoj, anstataŭ filoj, de Filako, per sia filo Ifiklo. Laŭ ĉi tiu versio, Astioĥo estis do, la edzino de IfikloHomero. Iliado, 2.705 kaj 13.698..
 Virino el Tebo kies filo Penteo estis murdita en embusko fare de Tideo dum la milito de la Sep kontraŭ TeboStatio. Tebaida, 170.. Ĉar kelkaj mitologiistoj konfuzas sian filon kun la samnoma reĝo de Tebo, oftas identigo de tiu Astioĥo al Agavo.
 Filino de Itilo kaj ebla patrino de AjaksoJohano Tzetzes. Homeraj alegorioj, antaŭparolo, 545..
 Edzino de Mecisteo kaj patrino, kun li, de EŭrjaloJohano Tzetzes. Homeraj alegorioj, antaŭparolo, 562..

Astioĥo (Ἀστυόχος) estis ankaŭ la nomo de filo de Eolo kaj KianoDiodoro Sicila. Historia biblioteko, 5.8.1-2.. Li heredis el sia patro la insulon Lipari, unu el la Liparaj insuloj, kiun li nomigis Eolio honore al sia patro.

 Eksteraj ligiloj 
  Astioĥo ĉe Greek Myth Index 
  La nimfo Astioĥo ĉe Theoi.com

 Notoj kaj referencoj 

Kategorio:Agenoridoj
Kategorio:Atreidoj
Kategorio:Dardanidoj
Kategorio:Eolidoj
Kategorio:Idaro de la oceanidoj
Kategorio:Menadoj
Kategorio:Mitaj reĝoj de la Liparaj insuloj
Kategorio:Mortemaj gepatroj de duondioj en la helena mitologio
Kategorio:Murdistoj en la helena mitologio
Kategorio:Najadoj
Kategorio:Niobidoj
Kategorio:Partneroj de Areso
Kategorio:Partneroj de Heraklo
Kategorio:Priamidoj
Kategorio:Princinoj en la helena mitologio
Kategorio:Reĝedzoj en la helena mitologio
Kategorio:Antikvaj tebanoj
Kategorio:Trojanoj